Husté tmavohnede spineniena začiatku menštruácie
Dobrý deň, som po vaginálnych ťažkostiach ( tak na 95%). užívala som vaginálne probiotiká aj krém fungicidin. ( stale ho používam). Chcem sa spýtať či je normálne mat na začiatku menzesu tmavohnede husté spinenie, môžu to byt ešte zvyšky probiotík? Ďakujem za odpoved
Dobrý deň,
Ďakujeme za vašu otázku. Považuje sa za fyziologické ak menštruácia nezačne jasnočerveným krvácaním, ale objaví sa najskôr výtok svetlo až tmavohnedej farby. Rovnako sa takýto výtok môže objaviť aj na konci menštruácie. Hnedý výtok je výsledkom oxidácie krvi, ktorej tok je z maternice pomalší.
Výtok hnedej farby sa môže objaviť aj počas ovulácie, pri hormonálnej nerovnováhe, pri užívaní hormonálnej antikoncepcie, ale taktiež môže mať inú príčinu.
Pokiaľ uvedený výtok nesprevádzajú aj iné gynekologické ťažkosti, nie je dôvod na obavu. V prípade, že by pretrvával dlhšie obdobie, je potrebné sa obrátiť na lekára- gynekológa.
K súvislosti medzi vami popísanými ťažkosťami a podávanými probiotikami sa vám neviem s určitosťou vyjadriť, nakoľko mi nie sú známe bližšie informácie.
Prajem pekný zvyšok dňa.
S pozdravom
Mgr. Tamara Jakúbeková